
Parengto sprendimo projekto tikslas – nustatyti priešmokyklinio ugdymo grupių skaičių ir įgyvendinamus priešmokyklinio ugdymo organizavimo modelius švietimo įstaigose 2023–2024 mokslo metais.

Priešmokyklinio ugdymo grupių skaičius ir ugdymo organizavimo modeliai nustatomi vadovaujantis Šiaulių miesto savivaldybės tarybos 2019 m. gruodžio 12 d. sprendimo Nr. T-459 „Dėl Vaikų registravimo ir priėmimo į Šiaulių miesto savivaldybės švietimo įstaigas, vykdančias ikimokyklinio ir (ar) priešmokyklinio ugdymo programas, tvarkos aprašo patvirtinimo“ 1 punktu, 16 punktu ir Priėmimo į Šiaulių miesto savivaldybės bendrojo ugdymo mokyklas tvarkos aprašo, patvirtinto Šiaulių miesto savivaldybės tarybos 2019 m. gruodžio 12 d. Nr. T-459 „Dėl Priėmimo į Šiaulių miesto savivaldybės bendrojo ugdymo mokyklas tvarkos aprašo patvirtinimo“ (Šiaulių miesto savivaldybės tarybos 2023 m. gruodžio 21 d. sprendimo Nr. T-472 redakcija) 1 punktu, 11 punktu bei Savivaldybės administracijos direktoriaus 2017 m. kovo 6 d. įsakymu Nr. A-307 „Dėl priešmokyklinio ugdymo organizavimo modelių patvirtinimo“. 

Šiuo sprendimo projektu siūloma nustatyti priešmokyklinio ugdymo grupių (toliau – PUG)
skaičių ir ugdymo organizavimo modelius (t. y. darbo trukmę) Šiaulių miesto švietimo įstaigose 2024–2025 mokslo metais. Iš viso planuojamos 68 PUG: bendrojo ugdymo mokyklose – 27, ikimokyklinio ugdymo įstaigose – 38, specialiojo ugdymo mokyklose – 3. 
Nuo 2024-09-01 PUG nebus formuojamos 5 lopšeliuose-darželiuose („Auksinis raktelis“, „Eglutė“, „Gluosnis“, „Žilvitis“, Žiogelis“) ir „Rasos“ progimnazijos Ikimokyklinio ugdymo skyriuje. Po vieną grupę mažiau bus Centro pradinėje mokykloje, 2 lopšeliuose-darželiuose („Ąžuoliukas“, „Bitė“), Petro Avižonio ugdymo centre ir po vieną grupę daugiau „Rasos“ progimnazijoje ir lopšeliuose-darželiuose („Pupų pėdas“, „Pelėdžiukas“, „Salduvė“, „Sigutė“).
PUG formavimo 2024–2025 mokslo metais perspektyvos ir galimybės aptartos su švietimo įstaigų vadovais, jie supažindinti su teikiamu sprendimo projektu.

Pasekmės teigiamos, nes informacija dėl PUG bus pateikta viename dokumente ir mokykloms, ir ikimokyklinio ugdymo įstaigoms. Atsižvelgiant į tėvų pageidavimus ir bendrojo ugdymo mokyklų galimybes, bendrojo ugdymo mokyklose PUG bus sudarytos panašios sąlygos kaip ir lopšeliuose-darželiuose: vaikai užimti ir prižiūrimi iki 17.30 val. ar 18.00 val., maitinami 3–4 kartus, sudarytos sąlygos pamiegoti. Mokyklose, kuriose planuojamas PUG organizavimo III modelis, t. y. dirbs 10,5 val. per dieną, numatoma 24 iš 27 PUG. 
Neformuojant PUG 5 lopšeliuose-darželiuose ir „Rasos“ progimnazijos Ikimokyklinio ugdymo skyriuje, bei sumažinus po vieną PUG 3 lopšeliuose-darželiuose, atsiranda galimybė labiau tenkinti ikimokyklinio ugdymo poreikį 0–5 metų vaikams.

Galiojantys Savivaldybės teisės aktai nebus keičiami.

Sprendimui įgyvendinti papildomų teisės aktų nereikės.

Sprendimo projekto antikorupcinis vertinimas.
Vadovaujantis Teisės aktų ar jų projektų antikorupcinio vertinimo metodika, parengta ir pridedama sprendimo projekto antikorupcinio vertinimo pažyma.
Sprendimo projektą parengė Šiaulių miesto savivaldybės administracijos Švietimo skyrius. Tiesioginis rengėjas – Švietimo skyriaus vyr. specialistė Edita Badaukienė, tel. (8 41) 509 580. Projekto iniciatorius – Švietimo skyrius.

